OzLabs/hebrew-wiki-articles huggingface dataset:
קרל חמילבסקי

קרל חמילבסקי (16 ביולי 1903 - 1 בדצמבר 1991) היה קצין אס אס גרמני ומפקד מחנה ריכוז. הוא כונה "השטן של גוזן".

חמילבסקי הצטרף לאס אס ב-1932 ולמפלגה הנאצית שנה לאחר מכן. לאחר ששירת תחילה במשרדו של היינריך הימלר, הוא הועבר למחנה הריכוז קולומביה ב-1935, ולמחנה הריכוז זקסנהאוזן שנה לאחר מכן. הוא הועלה לדרגת אונטר-שטורמפיהרר בשנת 1938 וצורף לשוצהפטלאגרפיהרר של יחידות גולגולת המת.

מ-1940 עד 1942, חמילבסקי, שהיה אז האופטשטורמפיהרר, שירת כשוצהפטלאגרפיהרר (מפקד מחנה) במחנה הריכוז גוזן, ושם פיתח מוניטין של אכזריות קיצונית. לאחר מכן הוא הפך למפקד מחנה הריכוז פוכט בהולנד, וגם שם הוא נודע באכזריותו.

בין הטענות שהועלו נגדו היה שהורה להטביע אסיר<nowiki/>ים בדליי מים.<ref>Tom Segev, Soldiers of Evil, Berkley Books, 2001, p. 137</ref> פרנץ ציראייס טען שחמילבסקי השתמש בעור של אסירים לייצור דברים כמו ארנק<nowiki/>ים וכריכות ספרים, דבר שלטענת ציראייס נאסר בתכלית האיסור על ידי השלטונות הנאציים. בתקופת שלטונו בפוכט, צבר חמילבסקי מוניטין של שחיתות, ובסופו של דבר הוא נשפט על כך שגנב יהלומים מאסירים. הוא הורד מתפקידו ונשללה דרגתו ב-1943, והוחלף על ידי אדם גרינוולד . בשנת 1944, בית משפט של האס אס גזר על חמילבסקי 15 שנות מאסר בגין אונס ומעילה. את שארית המלחמה הוא בילה כאסיר במחנה הריכוז דכאו.<ref></ref>

לאחר המלחמה ברח חמילבסקי לאוסטריה. עד 1953, הוא חזר לגרמניה, בזהות בדויה, ועבד כחקלאי. הוא נשפט באותה שנה בגין עדות שקר, הונאה וביגמיה, ונידון לשנת מאסר. לאחר חשיפת זהותו האמיתית, הוא נעצר על ידי משטרת גרמניה המערבית בינואר 1959, והואשם בכמעט מאתיים סעיפי רצח. במשפטו ב-1961, הוא נמצא אשם בגרימת מותם באכזריות של אסירים, ונידון למאסר עולם עם עבודת פרך. בית המשפט קבע שמדובר בסדיסט שנהנה מהרג אסירים, אותם לא ראה כבני אדם, באמצעות כווייה במים רותחים.

הוא שוחרר מהכלא במרץ 1979, על רקע בריאותו הנפשית, ובילה את שנותיו האחרונות במוסד טיפולי על יד כימזה.

==קישורים חיצוניים==

== הערות שוליים ==

קטגוריה:סגל מחנה מאוטהאוזן
קטגוריה:מפקדי מחנות ריכוז
קטגוריה:ילידי 1903
קטגוריה:נפטרים ב-1991
הנורמלי החדש

"הנורמלי החדש" (או נורמליות חדשה) הוא ביטוי המשמש לתיאור מציאות שמשתנה בעקבות אירוע משברי. הוא הפך למטבע לשון בשנת 1918, בעקבות מלחמת העולם הראשונה.

המצב "הנורמלי החדש" הוא מצב אליו מתייצבת כלכלה או חברה בעקבות משבר, להבדיל מהמצב ששרר לפני המשבר ("הנורמלי הישן").

בביטוי זה נעשה שימוש לאחר מלחמת העולם הראשונה, פיגועי 11 בספטמבר, המשבר הכלכלי העולמי (2008), לאחר המיתון הגדול, מגפת הקורונה ואירועים נוספים.

==היסטוריית שימוש==
בשנת 1918, לאחר מלחמת העולם הראשונה, התפרסם הביטוי עקב מאמר של התעשיין הנרי א. וייז ווד, בו כתב:

בשנת 1920 השתמש וורן הרדינג בביטוי דומה במסע הבחירות שלו לנשיאות ארצות הברית. הרדינג הבטיח "חזרה לנורמליות" לאחר המשברים שארצות הברית חוותה במלחמת העולם הראשונה ובהתמודדותה עם השפעת הספרדית. הרדינג זכה בבחירות ברוב גדול.

לאחר מכן נעשה שימוש בביטוי במספר רב של הזדמנויות. למשל, לאחר התפרצות שפעת העופות בשנת 2005 פורסם מאמר שבו נטען שהתפרצות זו היא הזדמנות לביסוס מצב "נורמלי חדש" בכל הנוגע להתמודדות עם מגפות.

לאחר המשבר הפיננסי של 2008 חלה ירידה בצמיחה הכלכלית בארצות הברית, שנמשכה זמן רב. בחדשות בלומברג פורסם אז מאמר שנשא את הכותרת "שיעורי צמיחה נמוכים בכלכלה שלאחר משבר הסאבפריים הם המצב הנורמלי החדש בארצות הברית". מאמר זה צוטט לאחר מכן רבות במאמרים אחרים, שאימצו את המונח ואת משמעותו.

השימוש במונח היה נפוץ מאד במהלך מגפת הקורונה העולמית, בהתייחס לשינויים בהתנהגות החברתית שחלו במהלך המגפה ולשינויים שהיו צפויים אחריה.

לעיתים קרובות נעשה שימוש במונח זה במאמרים שונים המתארים שינויים כלכליים או חברתיים, בדרך כלל שליליים, שהתקבלו באדישות יחסית על ידי האוכלוסייה, שהתרגלה לשינויים אלה. להלן מספר דוגמאות.

בשנת 2014 כלכלת הרפובליקה העממית של סין נחלצה ממשבר כלכלי, אך שיעורי הצמיחה ירדו מ-12% ל-7% בשנה. שיעור זה נשמר במשך מספר שנים וכונה "הנורמלי החדש".

דו"ח מצב המדינה של מרכז טאוב לשנת 2023 מתאר את המשבר במערכת הבריאות בישראל כמצב "הנורמלי החדש". מצב זה, על פי הדו"ח, מאופיין בשיעור נמוך של הוצאה ציבורית על בריאות מצד אחד, תוך התמודדות עם מחסור בכוח אדם ושיעור נמוך של מיטות אשפוז מצד שני.

המשפטן דורון נבות תיאר באוגוסט 2023 את החלטות ממשלת ישראל השלושים ושבע ובפרט את הצעותיה לרפורמה במערכת המשפט בביקורתיות רבה, וקבע כי בממשלה זו "מושחת זה הנורמלי החדש". לדבריו, נתניהו עושה הכל כדי להפוך את השחיתות לממוסדת ומובנת מאליה.

==הערות שוליים==

קטגוריה:ביטויים
תמר מלכה

תמר מלכה (נולדה ב-23 ביוני 2000) היא ג'ודוקא ישראלית המתחרה בקטגוריית המשקל של עד 48 ק"ג, זוכת מדליית ארד באליפות אירופה (זאגרב 2024).

== קריירה ==
מלכה זכתה במדליית כסף ובשתי מדליות ארד באליפויות אירופה השונות לנוער.

=== 2022 ===
באליפות העולם שנערכה באוקטובר בטשקנט שבאוזבקיסטן הפסידה בסיבוב הראשון למרושה שטנגר מסלובניה.

=== 2023 ===
בגראנד סלאם תל אביב 2023 שנערך בפברואר זכתה במדליית כסף.<ref></ref>

באליפות העולם שנערכה במאי בדוחה שבקטר הפסידה בסיבוב השני לאביבא אבוז'קינובה מקזחסטן, לאחר שבסיבוב הראשון ניצחה את לין צ'ן-האו מטאיוואן.

בגראנד סלאם אולן בטור שנערך ביוני זכתה במדליית ארד.

באליפות אירופה שנערכה בנובמבר במונפלייה שבצרפת הפסידה בשלב שמינית הגמר לשירין בוקלי המקומית, לאחר שבסיבוב הראשון ניצחה את טוגצ'ה בדר מטורקיה.

=== 2024 ===
==== מדליית ארד באליפות אירופה ====
באליפות אירופה שנערכה באפריל בזאגרב שבקרואטיה זכתה במדליה ראשונה בקריירת הבוגרים שלה, כאשר זכתה במדליית ארד. היא התחילה את יום הקרבות בסיבוב הראשון, בו ניצחה סילה ארסין מטורקיה, והמשיכה לשלב שמינית הגמר בו ניצחה את מיריה לפוארטה מספרד ולשלב רבע הגמר בו ניצחה את קטרינה קוסטה מפורטוגל. בשלב חצי הגמר הפסידה לקריסטינה דודינה שהתחרתה כאתלטית נייטרלית מורשית, ומשם נשרה לקרב על מדליית הארד בו ניצחה את טוגצ'ה בדר מטורקיה.

== פרסים ==
;אליפות אירופה
* זאגרב 2024

; תחרויות מהסבב העולמי (מאסטרס, גראנד סלאם, גראנד פרי)
* גראנד סלאם תל אביב 2023
* גראנד סלאם אולן בטור 2023

== קישורים חיצוניים ==

==הערות שוליים==

קטגוריה:ג'ודוקא ישראליות
קטגוריה:ג'ודוקא ישראלים
קטגוריה:ישראלים שנולדו ב-2000
קטגוריה:ישראליות שנולדו ב-2000
כמו צועני (שיר)

"כמו צועני" הוא שיר שנכתב והולחן על ידי עוזי חיטמן עבור קדם אירוויזיון 1985.

חיטמן כתב את השיר עבור קדם אירוויזיון של שנת 1985. חיטמן פנה אל יגאל בשן בבקשה שיבצע אותו. בשן, אשר סירב בתחילה, הסכים לבצע את השיר בתנאי שעוזי חיטמן יצטרף אליו לביצוע. בחזרות למופע הם צירפו אליהם את הכנר יונתן מילר, וביחד השלישייה שנקראה בהתחלה "כמו צועני" על פי שם השיר שאותו ביצעה בקדם-אירוויזיון של אותה שנה. השיר זכה במקום בשני בתחרות בהבדל של נקודה מהשיר הזוכה היה "עולה עולה" בביצוע יזהר כהן שזכה באירוויזיון 1978. למרות ההפסד השיר הפך ללהיט. בעקבות ההפסד כתבו בשן וחיטמן את השיר "אנחנו נשארים בארץ".

השלישייה קיבלה הצעה מהערוץ הראשון לככב בתוכנית טלוויזיה משלהם שתתמקד בכוכבי ההרכב ובהופעותיהם. לתוכנית קראו "הופה היי". בעקבות הצלחת התכנית שינה ההרכב את שמו לשלישיית "הופה היי".<ref name=":0"></ref>

אכזבתם של יגאל בשן ועוזי חיטמן מכך שהגיעו רק למקום השני בתחרות הולידה שיר חדש שהשניים כתבו והלחינו - "אנחנו נשארים בארץ". בין מילות השיר שזורים רמזים לתחרות הקדם ולתוצאותיה, כמו למשל במילים הבאות: "חשבנו כמעט, עוד מעט, אורזים מזוודה,... בגלל נקודה, מטוס עולה עולה,... ואין לי נדודים של צועני, ככה זה להיות מקום שני."<ref></ref>

השיר צעד 11 שבועות במצעד השבועי של רשת ג', מתוכם שהה שבועיים בראש. במצעד השנתי תשמ"ה (1985) של התחנה דורג במקום השישי.<ref name=":0" />

== קישורים חיצוניים ==
* 

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי קדם-האירוויזיון 1985
קטגוריה:שירים בעברית
קטגוריה:שירים שנכתבו על ידי עוזי חיטמן
קטגוריה:שירים שהולחנו על ידי עוזי חיטמן
פרוספקט בגרטיון

פרוספקט בגרטיון (ברוסית: Проспект Багратиона) הוא כביש אגרה עירוני במוסקבה.

הכביש עובר בנפות דורוגומילובו, פילי-דאווידקובו, קונצבו, מוז'אייסקי של המחוז המערבי ופרסננסקי של המחוז המרכזי ומחבר בין טבעת התחבורה השלישית (ליד מוסקבה סיטי) לכביש הטבעת של מוסקבה. הכביש מחבר את מוסקבה סיטי לאזור רובליובקה.

אורך הכביש הראשי הוא 10 ק"מ (עם יציאות – 11 ק"מ). יש שישה נתיבים לתנועה לכל אורכו של הכביש המהיר, מלבד הכניסה לעיר מוסקבה – יש שם ארבעה נתיבים.

הכביש נפתח לתנועה ב-9 בספטמבר 2023 על ידי נשיא רוסיה ולדימיר פוטין וראש עיריית מוסקבה סרגיי סוביאנין.<ref></ref>

==ראו גם==
* קוטוזובסקי פרוספקט

==הערות שוליים==

==קישורים חיצוניים==

* 20px[https://www.youtube.com/@ProspektBagrationa פרוספקט בגרטיון, סרטונים בערוץ היוטיוב]

קטגוריה:מוסקבה: כבישים
קטגוריה:כבישי אגרה
Vertigo

Vertigo (בעברית: סְחַרחוֹרֶת) הוא אלבום הבכורה של הזמרת-יוצרת האנגליה גריף. האלבום יצא לאור ב-12 ביולי 2024, על ידי חברת התקליטים וורנר רקורדס. אלבום זה נוצר בעקבות צאת המיני-אלבומים של גריף Vert1go vol. 1 (2023) ו-Ver2igo Vol. 2 (2024), המרכיבים יחד את האלבום לצד שש רצועות נוספות. הסינגל והרצועה הראשית של האלבום, "Vertigo", יצא לאור-31 באוגוסט 2023.<ref></ref> לאחר הסינגל יצאו "Miss Me Too" ו-"Anything". במקור היה אמור לצאת ב-19 ביולי 2024, הוצאת האלבום נדחקה בשבוע אחד קדימה.<ref></ref>

==רקע והכרזה==

== רשימת רצועות ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Vertigo
!אזור
!תאריך יציאה
!פורמט (ים)
!גרסה
!חברת תקליטים
!מקור
|-
|-
!כלל העולם
| rowspan="2" |12 ביולי 2024
|תקליטור • תקליט • הורדה דיגיטלית • סטרימינג • קלטת שמע
|סטנדרטית
| rowspan="2" |וורנר רקורדס
|<ref name="store">Vertigo release formats:
* 
* 
* </ref>
|-
!הממלכה המאוחדת
|תקליטור
|HMV-exclusive
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי 2024
קטגוריה:אלבומים באנגלית
קטגוריה:אלבומי חברת וורנר רקורדס
חמניות מול השמש (שיר)

"חמניות מול השמש" הוא שיר שכתבה, הלחינה וביצעה הזמרת־יוצרת הישראלית לאה שבת. השיר התפרסם בנובמבר 2001 כסינגל וכשיר הנושא של אלבומה הרביעי של שבת, "חמניות מול השמש" (2002).

השיר נבחר להיות שיר הנושא של הסרט "פגישה עיוורת", שיצא לאקרנים ב־2003.

== יחס הביקורת ==
בביקורת של גידי אביבי מהארץ על האלבום, הוא כתב ששיר הנושא אינו נופל "מרגעיה החזקים ביותר של שבת כמבצעת וכותבת. היא שרה על עצמה בחום וברגישות, והיא יודעת מה היא שרה". אסף נבו מאתר מאקו מנה את השיר בין "שיריה הגדולים בשני העשורים האחרונים [...] קלאסיקות אמיתיות" של שבת. מיכל בן דוד מאתר "הבמה" תיארה את השיר במילה "מופלא".

== מצעדי פזמונים ==
השיר הוצג למצעד הפזמונים השבועי של רשת ג' ב־25 בנובמבר 2001 וצעד שמונה שבועות, בערך עד פברואר 2002. בשיאו הגיע לפחות למקום הרביעי. במצעד הפזמונים העברי השנתי לשנת תשס"ב של התחנה הוא דורג במקום ה־35.

=== מיקומי שיא ===

== משתתפים ==
* לאה שבת – זמרה, גיטרה קלאסית, קולות רקע
* אבנר חודורוב – קלידים, אקורדיון, קולות רקע
* דודו טסה – גיטרה
* יוסי פיין – בס
* אשר פדי – תופים
* זוהר פרסקו – כלי הקשה
* עמי איילי – קולות רקע

=== הפקה ===
* מפיק מוזיקלי ומעבד – אבנר חודורוב (עיבוד בשיתוף לאה שבת)
* הקלטה – יזהר שרון, עמי איילי
* טכנאי הקלטה – דניאל יערי, ארז זילברשטיין
* מיקס – עמי איילי
* מאסטרינג – טלי כ"ץ

== קישורים חיצוניים ==

* [https://chordu.com/chords-tabs-לאה-שבת-חמניות-מול-השמש-id_djSz9JBR8Fc אקורדי השיר "חמניות מול השמש"], באתר chordu.com

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירים בעברית
קטגוריה:שירי נושא: אהבה
קטגוריה:שירים על השמש
קטגוריה:שירים על פרחים
קטגוריה:סינגלים בהוצאת הד ארצי
יוהאן אוגוסט אפרים גצה

יוהאן אוגוסט אפרים גֶצֶה (בגרמנית: Johann August Ephraim Goeze; 28 במאי 1731 – 27 ביוני 1793) היה זואולוג גרמני. הוא ידוע בגילוי דובוני מים. הוא היה בנם של יוהאן היינריך וקתרין מרגרטה (לבית קירכהוף). הוא למד תאולוגיה באוניברסיטת האלי. הוא נישא לליאופולדין מריה קלר ב-1770, ממנה נולדו לו ארבעה ילדים. בשנת 1751, הוא הפך לכומר באשרסלבן, בקוודלינבורג, ולאחר מכן בקוודלינבורג ב-1762, והפך לבסוף לדיקן הראשון של הסמינר של קודלינבורג ב-1787. הוא נפטר בקוודלינבורג.

גצה חקר את חסרי חוליות מימיים, במיוחד חרקים ותולעים. בשנת 1773, הוא היה הראשון שתיאר דובוני מים. בשנת 1784, גצה קלט את קווי הדמיון בין ראשי תולעי סרט שנמצאו במערכת המעי האנושית לבין ראשי ה-Cysticercus cellulosae בחזירים.<ref><cite class="citation web cs1" data-ve-ignore="true">[https://web.archive.org/web/20101227085414/http://www.afip.org/cgi-bin/description.cgi?item=FS28 "AFIP index"]. Afip.org. Archived from [http://www.afip.org/cgi-bin/description.cgi?item=FS28 the original] on 27 December 2010<span class="reference-accessdate">. Retrieved <span class="nowrap">20 November</span> 2014</span>.</cite></ref>

==קישורים חיצוניים ==

== הערות שוליים ==

קטגוריה:זואולוגים גרמנים
קטגוריה:ילידי 1731
קטגוריה:נפטרים ב-1793
רוג'ר אלין

רוג'ר אלין (באנגלית: Roger Allin; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית הרביעי בשנים 1895–1897. לפני כן, בשנים 1891–1893 הוא כיהן כסגן מושל המדינה, ולפני כן, החל מ-1889 כחבר בסנאט שלה.
==ראשית חייו==
רוג'ר אלין נולד בכפר ברדוורת'י שבמחוז דבון, אנגליה. לאחר מות אביו, עברה המשפחה לאונטריו, קנדה, שם הוא התחנך בבתי ספר ציבוריים. אלין נישא פעמיים, בפעם הראשונה ב-1881 לאיזבלה מקנזי, וב-1918 נישא בשנית לאחייניתה של איזבלה, אנה מקנזי. היה לו ילד אחד.
==קריירה==
בשנים 1887–1889 שימש אלין כחבר במועצה של טריטוריית דקוטה, וב-1889 היה נציג לוועידת החוקה של דקוטה הצפונית. לאחר מכן ועד 1891 הוא היה חבר הסנאט של דקוטה הצפונית, ולאחר מכן ועד 1893 סגן מושל המדינה. ב-1894 נבחר אלין כמושל דקוטה הצפונית, תפקיד בו הוא כיהן עד 1897. השפעות טופלו במהלך תקופת כהונתו כמושל. לאחר שנוצח בניסיונו להיבחר לתקופת כהונה שנייה כמושל, פרש אלין מהפוליטיקה ועסק בעסקי חקלאות.
==מותו==
רוג'ר אלין נפטר בפארק ריבר שבדקוטה הצפונית ב-1 בינואר 1936. הוא נטמן בבית הקברות המקומי.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1172/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, pp. 1172-1173.
</div>

==קישורים חיצוניים==

* [https://www.nga.org/governor/roger-allin/ רוג'ר אלין] באתר אגודת המושלים הלאומית 
* [https://politicalgraveyard.com/bio/allensworth-allis.html#686.44.28 רוג'ר אלין] באתר The Political Graveyard 
* 

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי דקוטה הצפונית
קטגוריה:חברי האספה המחוקקת של דקוטה הצפונית
קטגוריה:אמריקאים ממוצא אנגלי
קטגוריה:אמריקאים שנולדו ב-1848
קטגוריה:אמריקאים שנפטרו ב-1936
אליהו דוד שולזינגר

הרב אליהו דוד הלוי שולזינגר (י"ז בשבט ה'תרכ"ג, 6 בפברואר 1863 – ז' בטבת ה'תשי"ג, 25 בדצמבר 1952) היה פעיל ציבור, ממייסדי כפר גנים.

== קורות חייו ==
נולד בסמיאטיץ' שבפולין לרב משה שמחה וגיטל שולזינגר. בגיל 20 נקרא להתגייס לצבא הפולני. הקצין שהיה אחראי על הגיוס היה לומד גמרא מתוך תלמוד מתורגם לגרמנית, וכשהתייצב הרב שולזינגר בפניו ביקש ממנו הקצין שיסביר לו כמה סוגיות. בסיום השיחה אמר לו הקצין שהוא אמנם איננו יכול לפטור אותו מגיוס, אולם הוא מוכן שימלא את חובת הגיוס בלימוד בבית המדרש.

נשא את חווה בתו של הרב משה יהודה ליב הכהן גולדפרב, מסר שיעורים בחברת ש"ס ובין מנחה למעריב מסר שיעורים בעין יעקב.

היה ראש החברה קדישא בעירו ללא קבלת תשלום. בשנת ה'תרנ"ג פרצה מגפת חולירע בעיר והוא יצא מביתו למשך חמישה ימים רצופים לטפל בחולים.

בשנת ה'תר"מ תכנן לעלות לארץ ישראל יחד עם עוד 17 משפחות מעירו, אולם התוכנית נכשלה ברגע האחרון בגלל שם רע שיצא על הבנק בו הפקידו בני העיר את הכסף והם משכו אותו משם. בהמשך פרצה מלחמת העולם הראשונה שגם מנעה ממנו לעלות. בשנת ה'תרצ"ד עלה יחד עם משפחתו לארץ ישראל והתיישב בחלקת קרקע הסמוכה לפתח תקווה. כעבור עשור התמנה בנו, הרב יצחק, לרב הראשון של החלקה שנקראה כפר גנים.

נפטר בז' בטבת ה'תשי"ג, ונטמן בבית העלמין סגולה בפתח תקווה.

== משפחתו ==
אחיו הם הרב יצחק, הרב חיים, הרב יעקב אלחנן ורבקה גפני.

לרב שולזינגר היו תשעה ילדים. בנו הרב יצחק שולזינגר היה רב בכפר גנים ולאחר מכן בחיפה וחתנו של הרב אברהם חיים צ'צ'יק משמשו של הראי"ה קוק. בנו הרב משה שמחה נפטר בגיל 37. בתו טובה רבקה הייתה נשואה לרב חיים יהודה ראם. בתו הנייה פריידא הייתה נשואה לרב יצחק פסטרנק. בתו שיינה יפה מנוחה הייתה נשואה לרב אריה לייב בויארסקי. בן נוסף הוא אלחנן יעקב שולזינגר, ושתי בנות נוספות הן בלה יודלוב ומרים רחל קריגר.

== הנצחתו ==
בפתח תקווה נקרא רחוב אליהו דוד שולזינגר על שמו.

== קישורים חיצוניים ==

* 

* 

קטגוריה:רבנים פולנים
קטגוריה:ישראלים שנפטרו ב-1952
קטגוריה:כפר גנים: אישים
קטגוריה:פתח תקווה: אישים
בנימין אנגלמן

בנימין (רוברט) זאב יהודה אנגלמן (ה'תר"ץ, 7 בדצמבר 1930 בבודפשט – ט"ז בניסן ה'תשפ"ד, 24 באפריל 2024) היה פיזיקאי ישראלי, פרופסור לפיזיקה תאורטית בתחום פיזיקה של מצב מוצק, חבר סגל הטכניון וחוקר במרכז למחקר גרעיני שורק.

== ביוגרפיה ==
אנגלמן נולד וגדל בבודפשט למרדכי (מקס) ובריינדל (אליזבת) לבית ולטנר, שהגיעה במקור מהעיר פאפה. אביו התפרנס מחנות חרסינה שבבעלותו, ובשואה נספה בבוכנוואלד. 

אנגלמן קיבל חינוך יהודי אורתודוקסי וניצל מהשואה בבית הזכוכית. הוא למד בישיבה אצל הרב שמעון ישראל פוזן בקהילת יהודי שופרון.

לאחר השואה אנגלמן למד לתואר ראשון, תואר שני ודוקטורט במתמטיקה ובפיזיקה תאורטית באימפריאל קולג'.

עלה לישראל בה'תשכ"ג.

לימד במכון הטכנולוגי של מסצ'וסטס, הקים את תוכנית הלימודים לתואר שני בפיזיקה באוניברסיטת תל אביב, ושימש מאמצע שנות ה-60 של המאה ה-20 כחוקר במרכז למחקר גרעיני שורק. במהלך הקריירה האקדמית שלו כתב מאות מאמרים מדעיים.

=== חיים אישיים ===
אנגלמן היה נשוי לחסיה, בתו של יהודה קיל. מבקר המדינה הנוכחי, מתניהו אנגלמן, הוא בנו. הוא התגורר בשכונת בית וגן שבירושלים.

== קישורים חיצוניים ==

* 
* 
* 
מפרסומיו:
* [https://asif.co.il/wpfb-file/ידיעה-פעילה/ ידיעה פעילה], בד"ד 5, אוניברסיטת בר-אילן, 1997, באתר אסיף
* [https://daf-yomi.com/BookFiles.aspx?type=1&id=559 שעשועיי]: הומור והגיגים קלילים בתלמוד בבלי ובלימוד דף יומי, ירושלים ה'תשע"ט, באתר פורטל הדף היומי
* [https://www.daat.ac.il/daat/kitveyet/shmaatin/index18.htm עזר מתמטי ללימוד המשנה במסכת קינים], שמעתין 107–108, באתר דעת

== הערות שוליים ==

קטגוריה:בוגרי אוניברסיטאות ומכללות בממלכה המאוחדת
קטגוריה:פיזיקאים ישראלים
קטגוריה:סגל הטכניון: פיזיקה
קטגוריה:ישראלים ילידי הונגריה
קטגוריה:עולים בשנות ה-1960
קטגוריה:ישראלים שנולדו ב-1930
קטגוריה:ישראלים שנפטרו ב-2024
קטגוריה:יהודים הקבורים בהר המנוחות
קרפילי (מחוז)

המחוז העירוני קרפילי (באנגלית: Caerphilly County Borough, בוולשית: Bwrdeistref Sirol Caerffili) הוא מחוז עירוני ממחוזות ויילס, בדרום ויילס, הממלכה המאוחדת.

המחוז נוצר בשנת 1996 כמחוז עירוני על בסיס חלק ממחוז מרכז גלמורגן וחלק ממחוז גוונט. קרפילי הוא המחוז העירוני של העיירה קרפילי שהיא גם הגדולה ביותר במחוז, הבירה ומרכזו האדמיניסטרטיבי.

==גאוגרפיה==
מחוז קרפילי גובל מצפון עם מחוז פוויס, מחוזות מרת'ר טידוויל ורונד'ה קינון טף ממערב, מחוזות קארדיף וניופורט מדרום, ומחוזות ת'ורפן ובלייני גוונט ממזרח. שטחי המחוז כוללים את עמק הטף, חלקו הצפוני והפחות מיושב נמצא בגבולות שמורת הטבע ברקון ביקונס.

אוכלוסיית המחוז כולה מונה 176,005, כאשר העיירה הגדולה במחוז היא קרפילי עם 41,402 תושבים. מלבד קרפילי, במחוז נמצאות מספר עיירות קטנות בהם אסטרד מנאך (Ystrad Mynach) עם 19,204 תושבים, ברגויד (Bargoed) עם 11,900 תושבים, ריסגה (Risca) עם 11,693 תושבים, רמני (Rhymney) עם 8,845 תושבים, בדווס (Bedwas) עם 8,512 תושבים, בלאקווד (Blackwood) עם 8,496 תושבים, ניוברידג' (Newbridge) עם 6,509 תושבים וניו טרגר (New Tredegar) עם 4,966 תושבים.

==קישורים חיצוניים==

* 
* 

==הערות שוליים==

*
קטגוריה:ויילס: מחוזות
אנטון שטרייטוויזר

אנטון שטרייטוויזר (בגרמנית: Anton Streitwieser; 3 ביולי 1916 – 17 ביולי 1972 בבוכום) היה איש אס אס גרמני ומפקד מחנה הריכוז מאוטהאוזן.

== ביוגרפיה ==
אנטון קיבל תעודת מכונאי באוקטובר 1933. לאחר מכן הוא הצטרף לנוער ההיטלראי, הפך לחבר באס אס בשנת 1934 ועלה לדרגת אובר-שטורמפיהרר באפריל 1945.<ref></ref>

ב-1934 החל שטרייטוויזר את שירותו במחנות ריכוז כשומר במחנה הריכוז דכאו. משם עבר למחנה הריכוז זקסנבורג ב-1935 וב-1936 למחנה הריכוז אסטרווגן. לאחר מכן הוא הוצב באורדסבורג ווגלסנג . מ-1 בדצמבר 1936 הוא שימש כנהג של תיאודור אייקה במחנה הריכוז זקסנהאוזן. בנובמבר 1938 הועבר שטרייטוויזר למחנה הריכוז מאוטהאוזן שם שירת עד מרץ 1940, בעת הקמת מחנה המשנה גוזן. באפריל 1940 הפך שטרייטוויזר למנהל במחנה הריכוז גוזן. באמצע 1941 התנדב שטרייטוויזר לואפן אס אס והשתתף במשימות קרביות בחזית המזרחית, כששירת מיוני 1941 עד ספטמבר 1942 בגדוד "ווסטלנד" של דיוויזיית הפאנצר אס אס החמישית. עקב פציעה במלחמה, הוענק לסטרייטוויזר צלב הברזל ואות הסער של חיל הרגלים, והוא הועבר בחזרה למחנה הריכוז מאוטהאוזן. בשנת 1943 הוא סיים קורס בבית הספר ליונקרי אס אס בבראונשווייג, הועלה לדרגת אונטר-שטורמפיהרר, וחזר למאוטהאוזן בינואר 1944. ממרץ 1944 ועד לשחרור מחנה הריכוז מאוטהאוזן בתחילת מאי 1945, שימש שטרייטוויזר כמפקד מחנות המשנה של מחנה הריכוז מאוטהאוזן.

שטרייטוויזר נחשב לאכזר<nowiki/>י בקרב האסירים. במחנה הריכוז מאוטהאוזן הוא זכה לכינוי "אנטוני היפה". לאחר תום המלחמה נעצר שטרייטוויזר, אך הוא הצליח להימלט מהכלא האמריקאי בפברואר 1946. הוא חי עם אשתו בקלן בזהות בדויה עם השם "קלאוס ורנר קרוג". באפריל 1953 מותו של שטרייטוויזר הוכרז רשמית על ידי בית המשפט המחוזי בבון. אולם לאחר שהתגלתה זהותו הבדויה של שטרייטוויזר, הוא נעצר ב-1956 ושוחרר ממעצר מספר פעמים לפני תחילת המשפט.

יחד עם ראש המחלקה הפוליטית לשעבר במחנה הריכוז מאוטהאוזן, קרל שולץ , עמד שטרייטוויזר למשפט על פשעיו במאוטהאוזן בפני בית המשפט האזורי בקלן. כתב האישום כלל את רציחתם של אלפי אסירי מחנות ריכוז באמצעות התעללות, גז וירי. הם הואשמו גם בהשתתפות בסלקציה במסגרת מבצע 14f13 ובהריגת צנחנים אמריקאים שנתפסו במחצבה. פסק הדין ניתן ב-30 באוקטובר 1967: שולץ קיבל 15 שנות מאסר בגין ניסיון רצח וסיוע לרצח בעשרה מקרים. שטרייטוויזר נידון למאסר עולם ושבע שנים נוספות בגין שלוש עבירות של רצח ושני עבירות של תקיפה שגרמה למוות.

שטרייטוויזר מת באמצע יולי 1972 בבית החולים שבבית הכלא בבוכום.

== לקריאה נוספת ==
* ארנסט קלה: Das Personenlexikon zum Dritten Reich: Wer war was vor und nach 1945, הוצאת פישר, פרנקפורט דמיין, 2007, 
* פריץ באואר (עורך): אוסף Justiz und NS-Verbrechen כרך א, עמ' 633–646, 

== הערות שוליים ==

קטגוריה:נפטרים ב-1972
קטגוריה:ילידי 1916
קטגוריה:גרמנים
קטגוריה:אנשי אס אס
קטגוריה:סגל מחנה דכאו
קטגוריה:סגל מחנה מאוטהאוזן
שי גראוכר

שי מאיר גראוכר (נולד בכ"ה באב ה'תשמ"ט, 26 באוגוסט 1989) הוא מגייס כספים ופעיל חברתי חרדי ישראלי, מייסד ויושב ראש הארגון "ביחד ננצח" הפועלת תחת עמותת "כלל ישראל - חסד ורחמים" בירושלים.

== ביוגרפיה ==

נולד לדדי ומלכה גראוכר. גדל בפתח תקווה.

גרואכר הוא בעלים של חברת "שירותי VIP" שמארחת אנשי עסקים המגיעים להתארח בארץ למספר ימים, פעיל בעמותת 'כלל ישראל' ומייסד ארגון 'ביחד ננצח' המסייע לחיילים, לצד פעילויות ותרומות רבות. במהלך החגים הארגון בהובלתו מסייע למשפחות נזקקות בסלי מזון.

מתחילת מלחמת חרבות ברזל הארגון בהובלתו, "ביחד ננצח", יחד עם תורמים רבים מחו"ל, תרמו רבות לחייל צה"ל. גראוכר גם פעיל בקרן שמלווה משפחות שכולות של כוחות הביטחון בשם "קרן הגיבורים הנופלים". זכה בפרס אות מורשת הגבורה בעורף ובחזית - אות שר המורשת עמיחי אליהו.

בינואר 2024 הופיע במופע האסק במחרוזת שירים לזכר אביו, הזמר דדי גראוכר.<ref></ref><ref></ref>

באפריל 2024 החלו שידורי סדרת הדוקו "גראוכר בדרכים" בעכשיו 14, בה מתועדים שליחויות החסד של גראוכר.<ref></ref>

ביוני 2024 ייצג גראוכר את עמותת "כלל ישראל" שקיבלה מנשיא המדינה יצחק הרצוג את אות הנשיא להתנדבות.<ref></ref>

ביולי 2024 הוציא ביצוע ווקאלי לשירו של אביו "צור כל העולמים", יחד עם בנצי קלצקין.

== חיים אישיים ==
גראוכר נשוי לטובי לבית מצגר, אב לחמישה ומתגורר בשכונת הר נוף בירושלים.

== קישורים חיצוניים ==

* 
* 
* 
* 
* 
* 
* 

== הערות שוליים ==

קטגוריה:אנשי עסקים חרדים ישראלים
קטגוריה:פעילי ציבור חרדים ישראלים
קטגוריה:מקבלי אות הנשיא להתנדבות
קארוי לוויצקי

קארוי לוויצקי (בהונגרית: Károly Levitzky; 1 במאי 1885 - 23 באוגוסט 1978) היה חותר יהודי-הונגרי, זוכה מדליית ארד אולימפית (לונדון 1908) בסירת יחיד.

== ביוגרפיה ==
לוויצקי נולד וגדל בדורגוש (במחוז ארד שברומניה המודרנית).

באולימפיאדת לונדון (1908) זכה במדליית ארד בסירת יחיד ביחד עם ברנהרד פון גזה מגרמניה, אחרי הארי בלקסטף ואלכסנדר מקולוק שניהם מהממלכה המאוחדת.

באולימפיאדת סטוקהולם (1912) הוא סיים במקום חמישי בסירת יחיד.

לוויצקי נפטר בבודפשט ב-23 באוגוסט 1978

== ראו גם ==
* יהודים בספורט ההונגרי

==קישורים חיצוניים==

* [https://www.jewsinsports.org/olympics_sport_olympics_ID_475.html Levitzky, Karoly], באתר Jews in Sports 

קטגוריה:ספורטאים יהודים הונגרים
קטגוריה:משתתפי אולימפיאדת לונדון (1908)
קטגוריה:משתתפי אולימפיאדת סטוקהולם (1912)
קטגוריה:משתתפים יהודים באולימפיאדת לונדון (1908)
קטגוריה:משתתפים יהודים באולימפיאדת סטוקהולם (1912)
קטגוריה:הונגרים שנולדו ב-1885
קטגוריה:הונגרים שנפטרו ב-1978
מטאס בוזליס

מטאס ארווידאס בוזליס (בליטאית: Matas Arvidas Buzelis; נולד ב-13 באוקטובר 2004) הוא כדורסלן ליטאי-אמריקאי המשחק בקבוצת ג'י ליג איגנייט מליגת הפיתוח של ה-NBA, בעמדת הסמול פורוורד.

==נעוריו==
בוזליס נולד בשיקגו לשני כדורסלני עבר ליטאים, אשר היגרו לארצות הברית לאחר קריירת המשחק; אביו, איידאס בוזליס, שיחק במספר קבוצות ליטאיות ובהמשך שימש כמעסה בנבחרת ליטא בכדורסל, בעוד אימו, כריסטינה ינקאוסקייטי, שיחקה עבור נבחרת ליטא בכדורסל נשים. כמו כן שני סביו של בוזליס – ארווידאס ינקאוסקאס ופטראס בוזליס – היו בעברם שחקני כדורסל מקצועיים.

בשנת 2022 נבחר להשתתף במשחק נייקי הופ סאמיט, ושנה לאחר מכן שיחק במשחק מקדונלד'ס אול-אמריקן. כמו כן השתתף ב-2023 במחנה הבינלאומי של "כדורסל ללא גבולות", ונבחר לשחקן המצטיין של המחנה.

==קריירה מקצועית==
===ג'י ליג איגנייט===
במאי 2023 חתם בוזליס על חוזה בקבוצת ג'י ליג איגנייט מליגת הפיתוח של ה-NBA, יחד עם שני צעירים מבטיחים נוספים – רון הולנד וטיילר סמית'. בעונתו היחידה בקבוצה שותף ב-35 משחקים ורשם ממוצעים של 13.7 נקודות, 6.4 ריבאונדים, 1.9 אסיסטים ו-1.9 חסימות למשחק.
===NBA===
ביוני 2024 נבחר על ידי שיקגו בולס כבחירה ה-11 בסיבוב הראשון של הדראפט.

==קישורים חיצוניים==

==הערות שוליים==

קטגוריה:כדורסלנים ליטאים
קטגוריה:כדורסלנים אמריקאים
קטגוריה:שיקגו: כדורסלנים
קטגוריה:כדורסלני ג'י ליג איגנייט
קטגוריה:אמריקאים שנולדו ב-2004
פיאט M14/41

פיאט M14/41 Carro Armato הוא טנק בינוני תוצרת חברת פיאט איטליה, שיוצר בתקופת מלחמת העולם השנייה, ששירת משנת 1941 בצבא המלכותי האיטלקי.
* האות M מציינת שהוא מסוג בינוני (Medium, באיטלקית Medio).
* המספר 14 מציין את המשקל.
* המספר 41 מציין את שנת הייצור הראשונה.
הטנק הועסק לראשונה במערכה בצפון אפריקה, שם התבררו במהירות חסרונותיו.

== היסטוריה ==
=== פיתוח ===
ה-M14/41 היה גרסה משופרת מעט של M13/40 עם מנוע דיזל חזק יותר. הוא יוצר במספרים מוגבלים שכן הוא כבר נחשב מיושן בזמן הצגתו. ה-M14/41 השתמש באותה שלדה כמו ה-M13/40 אך עם גוף מחודש עם שריון טוב יותר. ה-M14/41 יוצר בשנים 1941 ו-1942. כמעט 800 טנקים יוצרו עד לסיום הייצור.

=== שירות בקרב ===
טנקי M 14/41 איטלקיים באחסנה, ספטמבר 1943.
הטנק נלחם לראשונה במערכה בצפון אפריקה. הוא היה לא אמין וצפוף, ועלה באש בקלות בעת פגיעתו. לאחר נסיגת הכוחות האיטלקיים מצפון אפריקה, ה-M14/41 השתתף בקרב רק לעיתים רחוקות, אם כי טנקים רבים שנתפסו הופעלו על ידי כוחות בריטיים ואוסטרלים כדי למלא את המחסור החמור בטנקים של בעלות הברית ב-1941. טנקים אלו לא נשארו בשירות בעלות הברית לאורך זמן.
טנק M14/41 שהוכנס לשירות על ידי הכוחות הגרמנים רודף אחרי פרטיזנים יוגוסלביים בהרי בוסניה, 1943.

== גרסאות ==
שלדת ה-M14/41 שימשה כבסיס למשחית הטנקים Semovente da 90/53 המוצלח הרבה יותר.

אב הטיפוס Carro Armato Celere Sahariano פותח על שלדת ה-M14/41 ב-1943.

==קישורים חיצוניים==

קטגוריה:טנקים במלחמת העולם השנייה
קטגוריה:אמצעי לחימה איטלקיים במלחמת העולם השנייה
קטגוריה:טנקים איטלקיים
קטגוריה:טנקים איטלקיים במלחמת העולם השנייה
קברי מלכי ירושלים בכנסיית הקבר

קברי מלכי ירושלים בכנסיית הקבר הם שמונה מצבות ששכנו בכנסיית הקבר ואשר ציינו את מקום קבורתם של שמונת מלכי ממלכת ירושלים הראשונים. גוטפריד מבויון ואחיו בלדווין הראשון נקברו על יד הכניסה לגולגולתא. קברם של שני המלכים הבאים, בלדווין השני ופולק מאנז'ו נקברו מדרום אליהם בקפלת אדם הראשון וארבע המלכים האחרונים, בלדווין השלישי, אמלריך הראשון, בלדווין הרביעי ובלדווין החמישי נקברו על יד הקיר הדרומי של הקתוליקון . על אף שהשרידים הפיזיים האחרונים של המצבות נעלמו בשנת 1808, צורותיהן וכתובת הזיכרון שנחרטו עליהן שרדו ברישומים של צליינים רבים לאורך המאות.
איורים של המצבות שנעשו בידי צליינים לפני שנהרסו בשנת 1808. על קברו של בלדווין הראשון נכתב: המלך בלדווין כ[[יהודה המקבי / תקוות המולדת, עוז הכנסייה, וכבוד השְניים / אשר פחדו והביאו לו מס / קידר, מצרים, דן ודמשק רוצחת אדם / מה רב הכאב שהוא סגור בקבר כה קטן".]]

==גורל הקברים==
בהצבת המצבות בחזית כנסיית הקבר, המשיכו מלכי ירושלים הפרנקים את המסורת הנהוגה במערב אירופה, לפיה קבורה בכניסה לכנסייה הוא כבוד השמור לאצילים ולמכובדים ביותר. בשנת 1187, כשנפלה ירושלים לידי סלאח א-דין, אחדים מיועציו האיצו בו להרוס את כנסיית הקבר ואיתה את מצבות המלכים, אולם הנדיבות של הסולטן ושיקולים פוליטיים מנעו בעדו מלעשות כן. המצבות נותרו ללא פגע עד הכיבוש של ירושלים בידי האיובים והח'ווארזמים בשנת 1244, אז תואר בידי מקור מוסלמי ש-"הח'ווארזמים בזזו את קברי הפרנקים והנוצרים בכנסיית הקבר, ואת קברי האצילים שהכילה, כשהם שורפים את עצמות המת". עם זאת, מדיווחים של צליינים מאוחרים יותר, נראה כי המצבות רק נחבלו באופן שטחי. ייתכן כי שכירי החרב הח'ווארזמים רק בזזו את הקברים אך השאירו את המצבות שלמות. במהלך המאות הבאות ציינו צליינים באופן תכוף את מצבן המידרדר של המצבות, כך שבשלב מסוים במאה ה-16 דווח כי הכתובת על המצבות של גוטפריד ובלדווין הראשון נשרטו במזיד, כנראה בידי מוסלמי, וכבר כמעט שאינן קריאות. כמו כן תואר כי צליינים רבים הרבו להשתפשף עם המצבות, דבר שהוביל לשחיקתן. החוקר אולריך יאספר זטצן היה כנראה האחרון לתעד את המצבות במקומן כשביקר בכנסייה בשנת 1806. ב-12 באוקטובר 1808 פרצה שריפה בקפלה הארמנית שהתפשטה ליתר חלקי הכנסייה וגרמה לקריסה של כמה מהקירות. הרשויות העות'מאניות הטילו את האחריות על תיקון הכנסייה על הקהילה היוונית-אורתודוקסית. בשלב כלשהו בתהליך זה נעלמו המצבות. הנסיבות המדויקות להיעלמותן לא ברורות וייתכן שהן נהרסו בשריפה, אך לפי דעתם של כמה כותבים לטינים, היוונים חיבלו במזיד במצבות ממניעים פוליטיים ותאולוגיים, שכן הכנסייה האורתודוקסית התנגדה לקבורה של בני אדם על יד קברו של ישו. כמו כן, בין היוונים ללטינים היה סכסוך ארוך שנים בנוגע לשליטה על שטחי הכנסייה. הכומר הלטיני יעקוב מיסלין, שהיה בירושלים בעת השרפה, כתב כי "על פי דיווחים מהימנים ביותר, הלהבות עצמן חסו על קברי המלכים, כפי שהמוסלמים כיבדו אותם מעל שבע מאות של דיכוי. הקנאה של היוונים הייתה יותר הרסנית מאשר הלהבות. יותר חוסר סובלנות מאשר ברבריזם."

==קישורים חיצוניים==

==הערות שוליים==

קטגוריה:כנסיית הקבר
קטגוריה:ירושלים: קברים ובתי קברות נוצריים
אייל קטן

אייל קטן (באנגלית: Baby Reindeer) היא מיני-סדרה קומית שחורה, מותחן ודרמה בריטית שנוצרה על ידי ובכיכובו של ריצ'רד גאד. הסדרה היא עיבוד למופע היחיד האוטוביוגרפי של גאד באותו שם, והיא מבוססת על ניסיון חייו האמיתי של גאד של הטרדה מאיימת ותקיפה מינית בשנות העשרים לחייו. הסדרה כוללת שבעה פרקים שעלו לשירות הסטרימינג בנטפליקס ב-11 באפריל 2024.

== שחקנים ודמויות ==
* ריצ'רד גאד בתפקיד דוני דאן
* ג'סיקה גאנינג בתפקיד מרתה סקוט
* נאוה מאו בתפקיד טרי, פסיכולוגית טרנסית. דוני פוגש אותה באתר היכרויות לטרנס
* טום גודמן-היל בתפקיד דאריין אוקונור, הגבר שפגע בדוני. מפיק גדול ומוכר בבריטניה.
* אמנדה רוט בתפקיד אל דאן, אמא של דוני.
* מארק לואיס ג'ונס בתפקיד ג'רי דאן, אביו של דוני.
* שלום ברון-פרנקלין בתפקיד קילי, חברתו לשעבר של דוני.
* נינה סוסניה בתפקיד ליז, אמא של קילי ובעלת הבית של דוני, אותו רואה כתחליף לבנה שנהרג.

== קבלה בציבור ==
הסדרה קיבלה ביקורות חיוביות, ובהן ציון של 8/10 על ידי 25 מבקרים באתר Rotten Tomatoes.<ref></ref> ב־Metacritic, הסדרה מחזיקה בציון ממוצע משוקלל של 87/100 על סמך עשרה מבקרים.

== פרסים ומועמדויות ==
{| class="wikitable sortable"
!פרס
!שנה
!קטגוריה
!מועמד/ים
!תוצאה
!מקור
|-
! rowspan="2" |פרס ג'ות'הם לטלוויזיה
| rowspan="2" |4 ביוני 2024
|מיני-סדרה פורצת דרך
|אייל קטן
|
| rowspan="2" |<ref></ref>
|-
|ההופעה הטובה ביותר במיני-סדרה
|ריצ'רד גאד
|
|}

== קישורים חיצוניים ==

* 

== הערות שוליים ==

קטגוריה:תוכניות טלוויזיה שמתרחשות בלונדון
קטגוריה:סדרות טלוויזיה בריטיות שעלו לשידור בשנות ה-2020
קטגוריה:נטפליקס: תוכניות וסדרות
מיצובישי ASX

מיצובישי ASX (באנגלית: Mitsubishi ASX; ביפנית: 三菱ASX) היא מכונית משפחתית קומפקטית, במרכב קרוסאובר, בעלת חמישה מקומות ישיבה, שמיוצרת על ידי חברת מיצובישי מוטורס משנת 2010.
דור 1
מתיחת פנים שנייה
ייצור הרכב החל בשנת 2010 ביפן והגיע לישראל בסוף שנת 2017.
מתיחת פנים שלישית
הASX מתאפיין בעיצוב מעט מיושן אך הוא שימושי וזריז.

== דור ראשון (2023-2010) ==
הדור הראשון יוצר בין השנים 2023-2010. הדור הראשון כשאר הגרסאות הרכב נבנה על בסיס ההרכב של מיצובישי אאוטלנדר במטרה לספק רכב פנאי קומפקטי ומשפחתי, תוך שמירה על נתוני הרכב החזקים של האאוטלנדר.

הרכב הציע יחידת הנעה אחת של מנוע בנזין, בנפח 2.0 ליטר המספק 150 כ"ס. הנע על ידי תיבת הילוכים אוטומטית רציפה.

מתיחת הפנים הראשונה של ה־ASX יצאה בשנת 2012, המתיחה השנייה יצאה בשנת 2016, המתיחה השלישית יצאה בשנת 2019. מתיחות הפנים לא כללו שינויים במרכב הרכב והיוו שינויי עיצוב בלבד.

== דור שני (2024) ==
הדור השני 
זהו דור עתידי אשר ירד ליצור ביפן אך עדין לא הגיע לישראל.

== מכירות בישראל ==
להלן נתוני המכירות של הדגם בישראל. על פי נתוני האתר "קארזון"<ref></ref>
{| class="wikitable"
|+
!שנה
!יחידות שנמכרו
|-
|2017
|124
|-
|2018
|2,993
|-
|2019
|3,142
|-
|2020
|2,873
|-
|2021
|2,006
|-
|2022
|2,137
|-
|2023
|1,168
|-
|2024
|887
|}

== קישורים חיצוניים ==

* 

== הערות שוליים ==
פיינל פור היורוליג 2024

פיינל פור היורוליג 2024 הוא טורניר הפיינל פור שעתיד לחתום את עונת היורוליג , העונה ה-67 של טורניר הכדורסל המוביל באירופה וה-24 מאז אורגנה לראשונה על ידי יורוליג בסקטבול. זה היה הפיינל פור ה-37 של עידן הפיינל פור המודרני של היורוליג (מאז 1988), והפעם ה-39 בסך הכל שהתחרות מסתיימת בפורמט פיינל פור. הטורניר ישוחק באובר ארנה בברלין, גרמניה, ב-24–26 במאי 2024.

== קבוצות ==
{| class=wikitable
|-
!קבוצה
!מיקום בעונה הסדירה
!ברבע הגמר
!השתתפויות קודמות (מודגש מציין זכייה)
|-
| ריאל מדריד
|1
|ניצחון 3–0 על בסקוניה
| 13 (1967, 1993, 1995, 1996, 2011, 2013, 2014, 2015, 2017, 2018, 2019, 2022, 2023)
|-
| פנאתינאיקוס
|2
|ניצחון 3–2 על מכבי תל אביב
|11 (1994, 1995, 1996, 2000, 2001, 2002, 2005, 2007, 2009, 2011, 2012)
|-
| אולימפיאקוס
|5
|ניצחון 3–2 על ברצלונה
|12 (1994, 1995, 1997, 1999, 2008, 2010, 2012, 2013, 2015, 2017, 2022, 2023)
|-
| פנרבחצ'ה
|6
|ניצחון 3–2 על מונקו
|5 (2015, 2016, 2017, 2018, 2019)
|}

== בראקט ==

== חצי גמר ==
=== חצי גמר א' ===

=== חצי גמר ב' ===

== משחק על המקום השלישי ==

== משחק הגמר ==

== קישורים חיצוניים ==
* 

קטגוריה:תחרויות כדורסל ב-2024
קטגוריה:גרמניה: כדורסל
קטגוריה:ברלין: ספורט
עדשית

עדשית (בערבית: عدشيت) או עדשית אל-קוסייר (عدشيت القصير) הוא כפר שיעי לבנוני בנפת מרג' עיון, מחוז א-נבטיה. הכפר שוכן ארבעה קילומטרים מערבית לטייבה, כ-20 קילומטר דרומית-מערבית למרג' עיון וכ-15 קילומטר בקו אווירי דרומית לא-נבטיה.

== אטימולוגיה ==
לפי פאלמר, הכפר נקרא על שמו הפרטי של אדם. לא ידועים פרטים נוספים.<ref></ref>

ככל הנראה, הסיומת "אל-קוסייר" התווספה כדי להבדיל מהכפר , הנמצא אף הוא במחוז נבטיה.

== היסטוריה ==
בשנת 1881 ביקרה ביישוב משלחת של הקרן לחקר ארץ ישראל ומצאה 100 תושבים מתואלים. הכפר תואר כ"כפר קטן, בנוי מבוץ ואבן... ממוקם על רכס נמוך מוקף בגנים קטנים ובזיתים. אספקת המים היא מארבעה בורות חצובים בסלע".<ref></ref>

אוכלוסייתה מונה כ-6,000 איש.

== הערות שוליים ==

קטגוריה:לבנון: יישובים
ביחד – ערבים זה לזה

ביחד – עֲרֵבִים זה לזה היא עמותה ישראלית שהוקמה במאי 2018 על ידי קבוצת צעירים מהמגזר הערבי (נוצרים, מוסלמים, דרוזים ובדואים) בהובלתם של יוסף חדאד, תאמר אבו חטום ואליאס עובייד. מטרת העמותה היא לחזק את השותפות של החברה הערבית בתוך החברה הישראלית.<ref></ref>

==תחומי פעילות==
העמותה פועלת בשלושה תחומים: חינוכי, חברתי ופעילות הסברתית למען ישראל. מהצד החברתי והצעד החינוכי פעולת העמותה לגישור עמוק והסברה לחברה הישראלית והחברה הערבית בפרט, את החשיבות של השתלבות של המגזר הערבי בחברה הישראלית.<ref name=":0"></ref>

בצד הסברה הישראלית, מטרת העמותה תתבצע על ידי ערבים ישראלים. מתוך רצון שערבים ייצגו את ישראל.<ref name=":0" />

העמותה פעולת לעידוד התנדבות של צעירים בחברה הערבית לשירות לאומי אזרחי, כולל ליווי ותמיכה בזמן השירות 

העמותה עוסקת גם בבעיות שמצריכות טיפול בחברה הערבית בפרט ובחברה הישראלית בכלל.<ref name=":0" />
==קישורים חיצוניים==
* 
==הערות שוליים ==

קטגוריה:ישראל: עמותות
קטגוריה:ערביי ישראל: ארגונים
קטגוריה:שותפות יהודית-ערבית בישראל
פיינל פור היורוליג 2004

פיינל פור היורוליג 2004 היה טורניר הפיינל פור שחתם את עונת עונת 2003/2004 ביורוליג, העונה ה-47 של טורניר הכדורסל המוביל באירופה והרביעית מאז אורגנה לראשונה על ידי יורוליג בסקטבול. הפיינל פור נערך בתאריכים 29 באפריל ו-1 במאי בהיכל נוקיה בתל אביב, ישראל. מכבי תל אביב זכתה בפעם הרביעית בתולדותיה ביורוליג לאחר ניצחון 118–74 בגמר מול סקיפר בולוניה.

== אירוח הטורניר והמאבק להשאירו ==
בינואר 2002 נבחר היכל נוקיה בתל אביב לאחר את פיינל פור היורוליג 2004. אירוח הטורניר בתל אביב דווקא בצל אירועי הטרור של האינתיפאדה השנייה הוכרז בשל היותה של מכבי תל אביב הקבוצה שהכניסה הכי הרבה כסף ליול"ב.

ב-23 במרץ 2004 הודיעה ולנסיה על סירובה לטוס לישראל למשחק מול מכבי תל אביב עקב חשש מהסלמה במצב הביטחוני בעקבות חיסול אחמד יאסין שבוצע בשבוע המשחק המתוכנן, ועקב כך זכתה מכבי לניצחון טכני 20–0. סירוב זה העלה חשש שהפיינל פור יועתק מישראל והנהלת מכבי הכריזה שאם מהלך זה יתממש היא תפרוש מיול"ב ותשוב לפיב"א להקים ליגה אירופית מתחרה. בנוסף, אוהדי הקבוצה ערכו הפגנה מול שגרירות ספרד בישראל.

הנהלת היורוליג התכנסה לדיון חירום ב-29 במרץ במטה יול"ב בברצלונה לגבי גורל הפיינל פור. מכבי תל אביב יוצגה על ידי בעליה שמעון מזרחי ודייוויד פדרמן, ונתמכה אף בידי שרים בממשלת ישראל. נציגי הקבוצה שכנעו את חברי ההנהלה לגבי סידורי האבטחה ההדוקים שיהיו, וההחלטה להעביר את הטורניר מתל אביב נפלה, ללא הצבעה.

== הטורניר ==
לטורניר הפיינל פור בסיום עונת 2003/2004 ביורוליג העפילו ארבע הקבוצות שסיימו בראשות הבתים שלהן בשלב הטופ 16: צסק"א מוסקבה, סקיפר בולוניה, מונטפסקי סיינה ומכבי תל אביב (לאחר ניצחון במשחק שנודע בשם "נס ז'לגיריס"). ארגוני האוהדים של שתי הקבוצות האיטלקיות החרימו את הטורניר בשל המצב הביטחוני, וגם חברי ההנהלה של הקבוצות מחו על ההחלטה להשאיר את הטורניר בתל אביב.

ב-27 באפריל הגיעו שלוש הקבוצות לתל אביב. האיטלקיות התאמנו באולם הדר יוסף, וצסק"א באולם הפחים. לצורך אבטחת הטורניר הוקצה כוח אבטחה של כ-3,500 שוטרים ומאבטחים.

בניגוד לטורנירי פיינל פור אחרים שבהם חצאי הגמר מתקיימים בשישי בערב, והגמר ביום ראשון, חצאי הגמר הקיימו ביום חמישי והגמר עצמו במוצאי שבת. מכיוון ששלושת הקבוצות האחרות בקושי הביאו אוהדים, רובם המוחלט של האוהדים היו אוהדי מכבי. לפני משחק הגמר היו הופעות של מיומנה ושל אחינועם ניני.

== תוצאות ==

=== חצי גמר ===

=== משחק על המקום השלישי ===

=== גמר ===

== קישורים חיצוניים ==
*[https://www.euroleaguebasketball.net/euroleague/news/eb-final-four-2004 פיינל פור 2004], באתר היורוליג
*[https://www.youtube.com/watch?v=zfWf42ngS2Q גמר הפיינל פור], באתר יוטיוב

== הערות שוליים ==

קטגוריה:2004 בספורט
קטגוריה:תחרויות כדורסל בישראל
קטגוריה:תל אביב-יפו: תחרויות ספורט
קטגוריה:2004 בישראל: כדורסל
מיהאי דוד

מיהאי דוד (בהונגרית: Mihály Dávid; 31 ביולי 1886 – 3 באפריל 1945) היה אתלט יהודי-הונגרי, סגן אלוף אולימפי (אתונה 1906) בהדיפת כדור ברזל. 

== ביוגרפיה ==
דוד נולד בעיירה פורקרטה , במחוז ביסטריצה-נסאוד, רומניה.

באליפות הונגריה שנערכה בשנת 1906 הוא זכה במדליית זהב בהדיפת כדור ברזל בתוצאה של 12.49 מטר. 

===אלוף אולימפי===
באולימפיאדת אתונה שנערכה בסוף אפריל 1906 הוא זכה במדליית כסף בהדיפת כדור ברזל בתוצאה של 11.83 מטר, אחרי מרטין שרידן מארצות הברית (12.325 מטר) ולפני אריק למינג משוודיה (11.26 מטר). נוסף לכך, הוא השתתף ב-4 ענפים נוספים, בזריקת דיסקוס, בזריקת דיסקוס סגנון יווני, בזריקת אבן ובהטלת כידון ולא הצליח להתברג בין הראשונים.

בתחרות שנערכה ב-1907 קבע בהדיפת כדור ברזל שיא אישי חדש של 12.68 מטר.

דוד נבחר להשתתף גם באולימפיאדת לונדון אך לא התייצב לתחרות.

==חיים אישיים ==
דוד עבד כרופא. ב-16 במאי 1925, נשא לאישה את גבריאלה ולריה פרינץ' שהייתה צעירה ממנו ב-16 שנים. הם התגוררו בבודפשט.
נפטר ב-1945 משבץ מוחי. 

==קישורים חיצוניים==

* [https://www.jewsinsports.org/olympics_sport_olympics_ID_474.html David, Mihaly], באתר Jews in Sports 

קטגוריה:אתלטים הונגרים
קטגוריה:ספורטאים יהודים הונגרים
קטגוריה:אתלטים באולימפיאדת אתונה (1906)
קטגוריה:משתתפים יהודים באולימפיאדת אתונה (1906)
קטגוריה:הונגריה: אישים בספורט
קטגוריה:הונגרים שנולדו ב-1886
קטגוריה:הונגרים שנפטרו ב-1945
סם סטרלי

סם סטרלי (באנגלית: Sam Straley נולד ב-13 ביולי 1995) הוא שחקן אמריקאי.

== ביוגרפיה ==
סטרלי נולד וגדל בסינסינטי, אוהיו. הוא למד בתיכון אנדרסון וסיים את לימודיו ב-2013. <ref></ref> הוא סיים את לימודיו בבית הספר לתיאטרון באוניברסיטת דפול בשנת 2017. <ref></ref>

== קריירה ==
סטרלי החל את קריירת המשחק שלו ב-2016, זמן קצר לפני שסיים את לימודיו בקולג'. תפקידו הראשון היה בסדרת הטלוויזיה "שיקגו PD" אשר הופקה על ידי דיק וולף עבור Wolf Entertainment.

בשנת 2018 התארח בסדרת המדע הבדיוני חלומות חשמליים באותה שנה שיחק בסרט ברנדט,<ref></ref> והחל לשחק בקומדיית המצבים הטלוויזיונית, The Kids Are Alright בתפקיד ראשי. <ref></ref>

ב-2022, סאם כיכב במיני-סדרה עלייתה ונפילתה של אליזבת' הולמס, שהוצגה בבכורה בהולו ב-3 במרץ 2022. כמו כן, הוא חלק מהקאסט של הדוקו-קומדיה Welcome to Flatch, שהוצגה בבכורה ב- Fox ב-17 במרץ 2022. <ref></ref> <ref></ref>

== פילמוגרפיה ==
=== קולנוע ===
{| class="wikitable sortable"
|+
!שנה
! כותרת
!תפקיד
! הערות
|-
| 2018
| ברנדט
| ארצ'י קינסלר
|
|-
| 2019
|Hala
| אוון
|
|-
| 2019
|Teacher
| סקוט
|
|-
| 2020
|Once Upon a River
| בילי מורי
|
|}

=== טלוויזיה ===
{| class="wikitable sortable"
!שנה
! כותרת
!תפקיד
! הערות
|-
| 2016, 2018
| שיקגו PD
| טיילר ויטלוק / ניית'ן וורד
| 2 פרקים
|-
| 2018
| חלומות חשמליים
| בריון 1
| פרק: "Safe and Sound"
|-
| 2018–2019
|The Kids Are Alright
| לורנס קלירי
| תפקיד ראשי
|-
| 2020
| שיקגו מד
| הרלן
| פרק: "It May Not Be Forever"
|-
| 2022
| עלייתה ונפילתה של אליזבת' הולמס
| כריסטיאן הולמס
| תפקיד חוזר, מיני סדרה
|-
| 2022–2023
|Welcome to Flatch
| לויד "שראב" מאלט
| תפקיד ראשי (2 עונות); 27 פרקים
|}

==קישורים חיצוניים==

== הערות שוליים ==

קטגוריה:אמריקאים שנולדו ב-1995
קטגוריה:שחקני קולנוע וטלוויזיה אמריקאים
מריה פרנק

ד"ר מריה פרנק (בהונגרית: Mária Frank; 8 בספטמבר 1943 – 20 בנובמבר 1992) הייתה שחיינית יהודייה-הונגרייה, פעמיים ברציפות אלופת הונגריה (1958 ו-1959) במשחה ל-100 מטר חופשי. ייצגה את הונגריה בשתי אולימפיאדות (רומא 1960 וטוקיו 1964) וזוכת מדליית ארד באליפות אירופה (לייפציג 1962) במשחה שליחות 4x100 מטר חופשי. 

== ביוגרפיה ==
פרנק נולדה וגדלה בזרניאנין, צפון סרביה.

===1958===
====אלופת הונגריה====
באליפות הונגריה שנערכה בשנת 1958 זכתה בשתי מדליות זהב מדליית זהב במשחה ל-100 מטר חופשי בתוצאה של 1:07.5 דקות ובמשחה ל-400 מטר חופשי בתוצאה של 5:20.7 דקות. 

===1959===
באליפות הונגריה שנערכה בשנת 1959 זכתה בפעם השנייה ברציפות במדליית זהב במשחה ל-100 מטר חופשי בתוצאה של 1:06.5 דקות 

===1960===
====מקום רביעי באולימפיאדה====
באולימפיאדת רומא סיימה במקום רביעי במשחה שליחות 4x100 מטר חופשי בתוצאה של 4:21.2 דקות, 1.5 שניות, אחר גמרהני שזכתה בדליית הארד. נוסף לכך, היא סיימה במקום 19 במשחה ל-400 מטר חופשי בתוצאה של 5:21.9 דקות. 

===1962===
====מדליית ארד באליפות אירופה====
באליפות אירופה שנערכה בלייפציג, גרמניה המזרחית בסוף אוגוסט 1962 היא זכתה במדליית ארד במשחה שליחות 4x100 מטר חופשי בתוצאה של 4:17.5 דקות, אחרי הולנד (4:15.1 דקות) ובריטניה (4:16.3 דקות)

===1964===
באולימפיאדת טוקיו סיימה פעם נוספת במקום רביעי במשחה שליחות 4x100 מטר חופשי בתוצאה של 4:12.1 דקות, 0.1 שנייה אחרי הולנד שזכתה במדליית ארד. 

לאחר המשחקים האולימפיים פרשה משחייה תחרותית ועבדה כרופאת ילדים. לאחר מותה בטרם עת בשנת 1992, בעלה, ד"ר רן אוסקר, הקים פרס שנתי על שמה להישגים ברפואת ילדים.

==ראו גם ==

== קישורים חיצוניים ==

* [https://www.jewsinsports.org/olympics_sport_olympics_ID_548.html Frank, Maria], באתר Jews in Sports 

קטגוריה:שחייניות יהודיות
קטגוריה:שחייניות חופשי הונגריות
קטגוריה:שחייניות באולימפיאדת רומא (1960)
קטגוריה:שחייניות באולימפיאדת טוקיו (1964)
קטגוריה:משתתפים יהודים באולימפיאדת רומא (1960)
קטגוריה:משתתפים יהודים באולימפיאדת טוקיו (1964)
קטגוריה:רופאות יהודיות הונגריות
קטגוריה:ספורטאיות יהודיות הונגריות
פיצה ברידה

פיצה מתוקה של ברידה (באיטלקית: Pizza dolce di Beridde), המכונה גם כלומר "פיצה יהודית"<ref name="101cose"></ref> או , כלומר "יהלומים רומאיים" הוא לחם שנאפה ללא התפחה, מתוק, אופייני לעיר רומא. הקינוח המסורתי הזה מוכן על ידי קהילת יהודי רומא לרגל טקס ברית מילה.<ref name=":0"></ref>

== אטימולוגיה ==
יש להבין כאן את השם פיצה לא במשמעות המודרנית שהתפשטה לאיטלקית דרך השפה הנפוליטנית, אלא במשמעות הלטינית המקורית של ימי הביניים של 'פוקאצ'ה'<ref></ref> ובכך היא מציעה, כמו במקרה של פיצת הפסחא , כמקור עתיק. מקור המנה במונח "פיזה" בלטינית של ימי הביניים שהעדויות הראשונות שלה בשנת 966 היו בנאפולי ובשנת 997 בגאטה (כ-80 ק"מ צפונית לנאפולי) והוא שימש גם לציון מאכלים טקסיים שבושלו לחג הפסחא כגון פיצות פסחא.<ref></ref> מוצרים דומים ("Pizza alla rustica", "Pizza di Ricotta") מדווחים במדריכי בישול של תחילת המאה ה-19 כמו זה של Vincenzo Agnoletti.

כינויו של העוגה בֶּרִידֶה נובע מהצורה של הניב היהודי-רומי (Romanesco dialect) של המילה ברית מילה, כלומר ברית המילה הפולחנית של תינוקות זכרים בקהילה היהודית.<ref name="drey"></ref>

== היסטוריה ==
מקורות המנה מעורפלים, אך ייתכן שהעוגה הובאה לרומא על ידי יהודים ספרדים שגורשו מספרד ב-1492<ref name="atlas"></ref> או על ידי אלה שגורשו מסיציליה ב-1493.<ref name="storia"></ref> זה יסביר שהמרכיבים כוללים אגוזים, צימוקי סולטנה ופירות מסוכרים, האופייניים למטבח במדינות מוסלמיות. הפיצה היהודית לפי הדיווחים, היה הקינוח האהוב על האפיפיור בנדיקטוס השישה עשר.<ref name="sav"></ref>

== מרכיבים ==
המרכיבים העיקריים של הלחם, שאינו מכיל ביצים ולא שמרים, הם קמח, סוכר, שקדים (שלמים וטחונים), צימוקים, פירות מסוכרים (לרוב אתרוג מסוכר), שמן זית או שמן צמחי אחר, יין לבן וצנוברים. 

== הכנה ==
את החומרים מערבבים יחד עם יין ושמן פושר, לשים אותם לצורת בצק מתוק רך שאסור שיידבק לידיים.<ref name="giallo"></ref> מרדדים אותו מערוך לעובי של בערך 2 ס"מ, חותכים לכסניות או מלבנים (הראשונים נקראים דיאמנטי), ואופים בתנור חם מאוד עד שנוצר קרום על פני השטח, בעוד שהחלק הפנימי חייב להישאר רך.<ref name="lab"></ref>

== מסורת דתית ומכירה ==
מאפייה [[פסטיצ'ריה בוצ'ונה אסכדרת אוקטביה בגטו]]
לכסנית מהעוגה ניתנת באופן מסורתי לכל משתתף בסעודת ברית המילה בסוף הטקס. היא כלולה בשקית ממתקים הנקראת "kavodde",<ref></ref> שפירושה העברי "כבוד" ומסמלת את מצוות כיבוד אב ואם.<ref name="learning"></ref>

בנוסף להכנה המשפחתית לברית המילה, Pizza di Beride נמכרת על ידי מאפיות כשרות כמו פסטיצ'ריה בוצ'ונה בגטו רומא (ברובע סנטאנג'לו), יחד עם ממתקים יהודיים מסורתיים נוספים., כגון טארט ריקוטה וטארט דובדבן חמוץ ומוסטאצ'ולי.

== ביבליוגרפיה ==
<div class="mw-content-ltr">
* 
* 
* 
</div>

== קישורים חיצוניים ==

* רשימת לחמים מתוקים

== הערות שוליים ==

קטגוריה:המטבח האיטלקי: קינוחים
קטגוריה:המטבח היהודי ספרדי
קטגוריה:המטבח היהודי: קינוחים
קניון שבעת הכוכבים (אילת)

קניון שבעת הכוכבים באילת הוא מרכז קניות הנמצא בצמוד לפארק הטרמינל והחל לפעול ב-2024. הקניון נמצא בבעלות חברת הכשרת היישוב, וקרוי על שם דגל שבעת הכוכבים בדומה לקניון שבעת הכוכבים בהרצליה. ככל העסקים באילת, הקניון נמצא באזור סחר חופשי הנהוג באילת משנת 1985, ולכן המוצרים הנמכרים בו פטורים ממע"מ<ref></ref><ref></ref><ref></ref><ref></ref>.

הקניון מצטרף לשאר מרכזי הקניות הפועלים באילת בניהם: קניון אייסמול, קניון מול הים, מרכז ביג אילת ומרכז רכטר.

== קישורים חיצוניים ==
* [https://www.ildc.co.il/category/ייזום-בארץ-ובחול/169 קניון שבעת הכוכבים] באתר הכשרת היישוב

== הערות שוליים ==

קטגוריה:אילת: מרכזי קניות
מריו קארט (סדרת משחקים)

קוספליי של מריו קארט במחוז [[הרג'וקו שבטוקיו]]
מריו קארט (באנגלית: Mario Kart) היא סדרת משחקי מרוצי קארטינג שהינה זיכיון ספין-אוף של זיכיון מריו אותה פיתחה והוציאה לאור חברת נינטנדו. במשחק השחקנים מתחרים זה בזה במרוצי קארטינג. המשחקים בסדרה כוללים בעיקר דמויות ומסלולים בהזיכיון של מריו וכמו גם מזיכיונות אחרים של נינטנדו, כמו The Legend of Zelda, Animal Crossing, F-Zero, Excitebike ו-Splatoon.

המשחק הראשון בסדרה המשחק הראשון בסדרה יצא לשווקים בשנת 1992 לקונסולת המשחקים סופר נינטנדו וזכה להצלחה מסחרית עצומה. סדרת משחקי מריו קארט כוללת ארבעה עשר משחקים שיצאו לאורך השנים לשישה קונסולות משחקים שונות, שלושה קונסולות ניידות, ארבעה מכונות ארקייד שונות (אשר פותחו בשיתוף פעולה עם חברת Namco) ומשחק מובייל אחד.

== משחקיות ==
במשחקי מאריו קארט השחקנים מתחרים זה בזה במרוצי קארטינג כאשר כל שחקן יכול לשלוט במשחק באחת ממבחר דמויות, כאשר רוב הדמויות הם מהזיכיון של מריו. בכל מרוץ יכולות להתחרות זה בזה עד 12 דמויות שונות. המשחקים בסדרה מכילים מגוון מסלולים צבעוניים בהשראת מיקומים שונים בזיכיון מריו, כאשר כל אחד מהם מכיל מכשולים ייחודיים.

בכל משחק השחקן יכול לבחור אחת ממגוון מכוניות קארטינג אשר מגיעות במגוון צורות, גדלים ועיצובים. לכל מכונית קארטינג יש מאפיינים ייחודיים המשפיעים על המהירות ויכולת התאוצה של כלי הרכב. ניתן גם לבצע התאמות אישיות לכלי הרכב השונים - להחליף את גודל וסוג הגלגלים, להוסיף לכלי הרכב דאון, ולהוסיף אביזרים שונים.

כל מסלול במשחק מכיל Power Ups רבים הפזורים ברבים המסלול אשר מספקים לשחקן יתרונות זמניים על היריבים כמו מהירות מואצת זמנית, זריקת בננות שגורמת ליריב לאבד שליטה על הרכב, וכדומה.

== המשחקים בסדרה ==
{|class="wikitable" style="width: 40em; text-align: center"
! rowspan = "2" | שנה
! rowspan="2" style="width: 350px;" | שם המשחק
! rowspan="2" | פלטפורמות
! colspan="6" |קונסולה וירטואלית/מהדורה מחודשת לנינטנדו סוויץ'
|-
! style="width:3em;font-size:90%" | Wii !! style="width:3em;font-size:90%" | Wii U !! style="width:3em;font-size:90%" | 3DS !! style="width:3em;font-size:90%" | New 3DS !! style="width:3em;font-size:90%" | Switch !! style="width:3em;font-size:90%" | Android /iOS
|-
| 1992 || Super Mario Kart || SNES || || || || || ||
|-
| 1996 ||Mario Kart 64 || Nintendo 64 || || || || || ||
|-
| 2001 || Mario Kart: Super Circuit || Game Boy Advance || || || || || ||
|-
| 2003 || || Nintendo GameCube || || || || || ||
|-
| 2005 || Mario Kart DS || Nintendo DS || || || || || ||
|-
| 2008 || Mario Kart Wii || Wii || || || || || ||
|-
| 2011 || Mario Kart 7 || Nintendo 3DS || || || || || ||
|-
| 2014 ||Mario Kart 8 || Wii U|| || || || || ||
|-
| 2017 ||Mario Kart 8 Deluxe || Nintendo Switch || || || || || ||
|-
| 2019 || Mario Kart Tour || Android/iOS || || || || || ||
|-
| 2020 || Mario Kart Live: Home Circuit || Nintendo Switch || || || || || ||
|}

== קישורים חיצוניים ==
* 

==הערות שוליים==

קטגוריה:זיכיונות של נינטנדו
קטגוריה:מריו קארט
קטגוריה:סדרות משחקי וידאו